Ndam m̀bɛ́ sí ḿfág ńló dzób ǎ kad kúli yayi bɔ tâŋ mēdā ébɛ ai etun. 14Ḿfág ḿbɛ́ ḿbɔ́g, wâyi bǐ məsab bíyé á bákəle á yób tâŋ tsendé miǹtɛd zamgbál ai məwòm mə́tán, məndíé mə́lɛ́ mim̀bóg fə̄ mílɛ́. 15Ḿfág ḿbɛ̄ ḿbɔ̄g wâyǐ fə̄ bɔ̌ dzam də́dā ó bə̄lə́ məsab mə́ éyé á bákəle á yób tâŋ tsendé miǹtɛd zamgbál ai məwóm mə́tán, məndíé mə́lɛ́, mim̀bóg fə̄ mílɛ́. 16Ḿbɛ́ yā m̀bɛ́ sí wâyi bɔ ai éyé bákəle á yób tâŋ tsende ńtɛd, é viege á tsoog, é tɔ̄á nyɔ́l m̀fǒl, ǹkomán ai m̀bəmbə ndɔ́mbɔ́ ǹtiŋán ai mɔ́, wâyi bǐ mə̄ndíé mə́nyi ai mim̀bóg myábá mínyi. 17Məndíé mə́sə̄ mâboman m̀bɛ́ sí mə́ tɔ̄á fə ńwoŋán ai miǹsinga mí sílíba, kɔb dzábán yâyi bɔ ai sílíba, mim̀bóg myábá ai mvɔ́d. 18Ǹtíé m̀bɛ́ sí wâyi bɔ tâŋ mēdā étán. Ndam, tâŋ médā ébɛ̄ ai etun. Ǹkóŋ á yób tsendé miǹtɛd míbɛ̄ ai məwóm tán. Bíyé məsab bákəle á yób byâyi bɔ ai ábəŋ ndɔ́mbɔ́, mim̀bóg ai mvɔ́d. 19Bibəlan bísə̄ bí nə́ ású ésíé yā étɔbɔgɔ, məndíé mə́sə ai émá yā ḿbɛ̄ sí mâyi bɔ ai mvɔ́d.